འཁྲབ་ཚན་གཉིས་པ།སྲས་ཆུང་གཡུ་འོད་འབུམ་མེ་ཡིས།བདུད་རྒན་ཐོག་རྒྱལ་གཙོ་བྱས་པའི།།བདུད་སྡེ་མ་ལུས་ཆམ་ལ་ཕབ།དཀར་ཕྱོགས་ལྷ་ཡི་རྒྱལ་མཚན་བསྒྲེངས།།ཞེས་པ་ལྟར་བདུད་གླིང་བར་གཡུལ་འགྱེད་དྲག་པོ་བྱུང་ཞིང་མཐར་བདུད་རྗེ་གནམ་ལྕགས་ཐོག་རྒོད་དེ་ངར་རྒོད་ཀྱིས་གླིང་སྒར་དུ་ཤོར་བྱུང་བ་ན་དཔའ་འདན་སྲས་གཡུ་འོད་འབུམ་མེ་དེས་བདུད་རྗེ་འདུལ་བའི་དུས་ལ་བབ་པ་མཁྱེན་ནས་གཞུ་མོ་ཁམས་གསུམ་དབང་སྡུད་ཀྱི་སྟེང་དུ་ལྷ་མདའ་དགྲ་ཁྲག་ཧུབ་འདྲེན་དེ་བཞག་སྟེ་འཕངས་པས་སྐད་ཅིག་ཉིད་ལ་ཚར་བཅད་དེ་རྣམ་ཤེས་འཇམ་དཔལ་གྱི་ཞིང་དུ་སྤར་ཞིང་བདུད་ཡུལ་ཆོས་ལ་བཀོད་ནས་བདུད་འདུལ་མཆོད་རྟེན་བཞེངས་པའོ།།